Svyla

Svyla () – upė Baltarusijoje ir Lietuvoje (Švenčionių ir Ignalinos raj.); Birvėtos dešinysis intakas (Dysnos baseinas). Prasideda Baltarusijoje, netoli Lietuvos sienos, 8 km į rytus nuo Švenčionių. Teka šiaurės, šiaurės rytų kryptimi, pirmuosius 11 km per Baltarusiją, toliau – per Lietuvą. Įteka į Birvėtą 24 km nuo jo žiočių, 2,5 km į pietryčius nuo Tverečiaus, ties Pečiurkomis.

Intakai:
 dešinieji – Skaistupis;
 kairieji – Gilūta, Šakelėlė.

miniatiūra|240px|left|Svyla ties matavimo stotimi Guntauninkuose

Upės vaga labai vingiuota. Vidutinis nuolydis Lietuvoje – 113 cm/km. Ties Guntauninkais (9 km nuo žiočių) yra vandens matavimo stotishttp://www.meteo.lt/steb_hidro_tinklas.php . Ties ja upės vidutinis debitas yra 0,75 m³/s, didžiausias 19 m³/s, mažiausias 0,014 m³/s.

Didesnės gyvenvietės prie Svylos (visos Lietuvoje): Milkūnai, Švalkūniškė, Rakauskai, Stajėtiškis, Svylionys, Užupis, Gilūtos, Svylė, Guntauninkai, Senoji Katinautiškė, Bobėnai.

 Etimologija 

Upėvardis siejamas su žodžiu svilti („degti be liepsnos, skrusti“): šis kilęs iš  „rusenti, svilti“. Matyt, pirminė žodžio reikšmė buvo susijusi su šiluma.

 Šaltiniai 

Kategorija:Baltarusijos upės
Kategorija:Švenčionių rajono upės
Kategorija:Ignalinos rajono upės